Natria klorito

**Natria klorito**, **klorito de natrio** aŭ **NaClO2** estas kemia neorganika kombinaĵo rezultanta el reakcio inter natria hidroksido kaj klorita acido. Ĝi estas iomete higroskopa, estigante kristalojn aŭ flokojn kiuj ne aglomeriĝas. Ĝi estas potenca oksidanto, tamen ĝi ne eksplodas per perkutado, escepte kiam en kontakto kun oksidebla materialo. Ĝi estas tre solvebla en akvo kaj ĝenerale produktas kristalojn trihidratajn, kiuj senhidratiĝas sub . Ĝi uzatas kiel blankigagento en tekstila industrio, fabrikado de paperpulpo kaj kiel malinfektilo.

## Sintezo 
* Ĝi estas sintezebla pere de reakcio inter klora duoksido kaj kaŭstika sodo
\mathsf{ClO_2 + 2\;NaOH \ \xrightarrow{}\ NaClO_2 + NaClO_3 + H_2O }
* Ĝi estas sintezebla pere de reakcio inter klora duoksido kaj kaŭstika sodo
\mathsf{2\;ClO_2 + 2\;NaOH + H_2O_2\ \xrightarrow{}\ 2\;NaClO_2 + O_2 \uparrow + H_2O }
* Ĝi same prepareblas per traktado de klora duoksido kaj natria karbonato:
\mathsf{ClO_2 + Na_2CO_3 \ \xrightarrow{}\ NaClO_2 + NaClO_3 + CO_2\uparrow }
* Natria klorito estigas pere de reakcio tiner klorita acido kaj natria hidroksido:
\mathsf{HClO_2 + NaOH \ \xrightarrow{}\ NaClO_2 + H_2O }
* aŭ pere de traktado de klora duoksido, karbono, natria hidroksido kaj kalcia hidroksido:
\mathsf{4\;ClO_2 + C + 4\;NaOH + Ca(OH)_2 \ \xrightarrow{}\ 4\;NaClO_2 + CaCO_3\downarrow + 3\;H_2O }

## Reakcioj 
* La kristaloj facile senhidratiĝas per malmulte da hejtado:
\mathsf{NaClO_2\cdot 3\;H_2O \ \xrightarrow{37,4^oC}\ NaClO_2 + 3\;H_2O }
* Kiam forte hejtata, natria klorido suferas disproporcion:
\mathsf{3\;NaClO_2 \ \xrightarrow{180-200^oC}\ 2\;NaClO_3 + NaCl }
* Per varma akvo, ĝi tute malkomponiĝas
\mathsf{NaClO_2 \ \xrightarrow{100^oC}\ NaCl + O_2\uparrow }
* Ĝi estas forta oksidanto en acida medio:
\mathsf{NaClO_2 + 4\;HCl \ \xrightarrow{}\ 2\;Cl_2\uparrow + NaCl + 2\;H_2O }

## Aplikoj 
La ĉefa uzo de natria klorito estas por produktado de klora duoksido kiel blankigagento en tekstila industrio kaj fabrikado de paperpulpo. Ĝi same uzatas kiel malinfektilo por akvotraktado en urbaj instalaĵoj post konvertado al klora duoksido. Iu avantaĝo de ĉi-metodo, kompare al la plej uzata kloro, estas na neproduktado de organikaj infektaĵoj, malpermesante produktadon de trihalometanoj tiel kiel kloroformo. Klora duoksido estigita el natria klorito estas aprobata de FDA sub kelkaj kondiĉoj kiel akva malinfektilo por lavado de fruktoj, vegetaloj kaj hejmuzoj.

Kombinita kun zinka klorido, natria klorito ankaŭ trovas uzon kiel komponanto en terapeŭtikaj substancoj, buŝlavado, dentrokremoj, ĝelaĵoj, buŝaj sprajiloj, konservantoj de okulgutoj, kaj por purigo de solvaĵoj por kontakto-lensoj.

## Historio 
La unuaj kloritoj estis unue identigitaj de Millon antaŭ pli ol cent jaroj. Li estigis alkalan absorbaĵon de verda-flaveca gaso formita per parta reduktiĝo de kloro. Millon kredis ke li estis produktinta gason enhavantan la kloran trioksidon aŭ Cl23. Tamen, la formulaĵo de Millon ne estis akceptita, kaj en 1881, Garzarolli-Thurnlackh elmontris ke la gaso tiam konata kiel gaso de Millon verdire estis miksaĵo de klora duoksido kaj kloro. La klorito estis rezulto el hidrolizo de la klora duoksido kiu donas sammoluman miksaĵon de klorito kaj klorato.

En 1921, E. Schmidt malkovris ke la celulozaj fibroj povas puriĝi per uzo de klora duoksido. Bedaŭrinde, klora duoksido estas forte eksplodema en altaj koncentriĝoj. Do, la malkovrintoj komencis serĉi pli sekurajn kaj ekonomiajn manierojn pri produktado de klora duoksido por blankigaj celoj. La unua kompanio kiu enkondukis natrian kloriton tiucele estis Mathieson Chemical Corporation. En 1960, natria klorito fariĝis la norma materialo en Usono anstataŭingante la hidrogenon. En la sekvaj jaroj aliaj uzoj por natria klorito estis malkovritaj.

## Literaturo 
* Sigma Aldrich
* Health Science 
* MadeHow
* Live Strong
* ACS Publications
* Chemical Book

## Referencoj 
Kategorio:Natriaj kombinaĵoj
Kategorio:Kloritoj